Општина Гаџин Хан

Туристичка организација

30.12.2021.

Предлог Плана и програма активности за 2022. годину

Годишњипрограм рада за 2022. Годину предвидео је, пре свега, наставак активности започетих у претходнојгодини.

Унапређење информативно-пропагандних активности

Почетком године биће организована премијера филма о Бранку Миљковићу у сарадњи са продуцентском кућом Синопсис. Рок извршења је крај фебруара месеца 2022.

~~Н~~аставиће се интензивно објављивање промо-фотографија, снимака и текстова о природним и културно-историјским знаменитостима на друштвеним мрежама и регионалним и републичким медијима, сарадња саТуристичком организацијом Србије током целе године.

Биће настављена израда брошура, тј. туристичког водича кроз друго издање ове публикације, календара и промо-кеса са фотографијама локалитета искључиво са наше територије, као и промо-магнета са туристичким мотивима Заплања. Рок извршења је крај октобра 2022.

Буџет предвиђен за ове активности износи 160.000 динара.

Манифестације

Крајем јуна, уочи Видовдана, организујемо *Видовдански сабор* - дводневну манифестацију на месту званом Три локвена Сувој планини, са спортско-забавним такмичењем -„Хајдучки вишебој“. У питању је такмичење у пет дисциплина које организујемо уз ангажовање Сафари клуба Ниш. За такмичаре обезбеђујемо адекватне награде и ручак за све присутне.

Буџет предвиђен за награде победницима је 120.000 динара и још 50.000 динара за услуге физичко-техничког обезбеђења манифестације.

Са осталим установама и удружењима Туристичка организација учествује у организацији следећих манифестација:

1. *Пихтијада у Гркињи* у организацији Народне библиотеке „БранкоМиљковић“ Гаџин Хан;
2. *Успон на Криву Буку* у организацији Планинарског друштва „Трем 1810“ Доњи Душник;
3. *Зимски успон на Трем из Доњег Душника* у организацији Планинарског клуба „Железничар“ Ниш и суорганизацији Планинарског друштва „Трем 1810“ Доњи Душник;
4. *Јужноморавски дани црног лука у Топоници*у организацији Народне библиотеке „БранкоМиљковић“ Гаџин Хан;
5. *Дани Заплања у Доњем Душнику* у организацији Народне библиотеке „БранкоМиљковић“ Гаџин Хан;
6. *Државно првенство Србије у планинском трчању “Suva Trail”*у организацији Планинарског савеза Србије
7. *Освајање заплањских врхова* у организацији Планинарског друштва „Трем 1810“ Доњи Душник
8. Са Основном школом „Витко и Света“ Гаџин Хан и Удружењем љубитеља математике „Рубикон плус“ Гаџин Хан на основу Меморандума о сарадњи суорганизујемо Квиз знања за школску децу са питањима о географским и историјским обележјима Заплања у циљу бољег упознавања јединствености свог завичаја.
9. Такође, са Основном школом обележавамо Дан планете Земље (22.април 2022.) садњом садница у школским двориштима и предавањима из биологије у циљу унапређења еколошке свести деце и одраслих о значају шума.

Буџет предвиђен за куповину намирница за напитке и припрему јела на манифестацијама износи 120.000 динара, промотивни материјал – 150.000 динара (мајице, качкети, сувенири) и 100.000 динара за набавку клупа, тенди, столова и столица.

Пројектне активности

Са немачком организацијом за међународну сарадњу GIZ наставиће се сарадња на изради Стратегије развоја туризма општине Гаџин Хан.

Сем стратешког документа, пројектом је предвиђена и израда пројектне документације за изградњукамп-плаца и уређење бициклистичких стаза кроз атаре подпланинских села.

Кад је у питању Спомен-кућа Драгутина Матића, биће постављене на локалитету инфо-табле на српском и енглеском језику и путокази до Спомен-куће. Рок за извршење је крај јуна 2022.

Што се тиче активности уређења појединих локалитета и пешачких, планинарских и бициклистичких стаза, биће настављено постављање инфо-табли и путоказа, на следећим стазама: Горње Драговље-Крива Бука; Доњи Душник-Трем; Велики Крчимир-Ропот; Гркиња-врх Селичевице Ибровица; Мали Крчимир - Три локве и других. Наставиће се уређење излетишта Ропот. Ове активности ће се обављати током целе године у зависности од временских услова.

Буџет предвиђен за ове активности је 155.000 динара.

Предвиђена је израда летњиковаца. Рок израде је до краја године, а буџет 420.000 динара.

Сем из буџета, постоји могућност аплицирања за пројекте код министарстава у циљу суфинансирања одређених активности током године.

Реализација активности може бити условљена степеном подршке институција на локалу, сарадњелокалног становништва, капацитетимаТуристичке организације, висином буџета, као и тешко предвидивим околностима као што је епидемија вируса Ковид 19, лоши временски услови за рад на терену и слично.

Туристичка организација

општине Гаџин Хан

ДиректорСрђан Игић

\_\_\_\_\_\_\_\_\_\_\_\_\_\_\_\_\_\_\_\_